Thomas Thabane
Thomas Thabane Res apud Vicidata repertae: Nativitas: 28 Maii 1939; Maseru Patria: Lesothum Familia Coniunx: Maesiah Thabane Thomas Motsoahae Thabane (Maseru in urbe natus die 28 Maii 1939) est politicus Lesothi. Alumnus est universitatis Africae Australis. Secretarius principalis a valetudine fuit usque in annum 1986, primo ministro Leabua Jonathan. Quo a militibus deposito, minister a rebus externis ab 1990 usque in annum insequentem fuit, principe Iustino Lekhanya. Democratia restituta, primo ministro Pakalitha Mosisili, Thomas Thabane sodalis congressus democratici Lesothensis minister a rebus externis a mense Iunio 1998, minister a rebus internis ab Iunio 2002, minister a communicatione et scientia ab 2004 meruit, sed die 9 Octobris 2006 a regimine abscedit factionemque novam, scilicet conventum omnium Basotho condidit. Huius factionis dux, comitiis victor, primus minister patriae a die 8 Iunii 2012 usque ad 30 Martii 2015 (tribus diebus exceptis) iterumque a die 16 Iunii 2017 fuit. Mense Aprili 2015 ad Africam Australem fugerat ibique usque in Februarium 2017 manserat.